Nr. C 209/6 De Europæiske Fællesskabers Tidende 9. 8. 88 
II 
(Forberedende retsakter) 
KOMMISSIONEN 
Forslag til Rådets forordning (EØF) om ændring af Rådets forordning (EØF) nr. 815/84 om 
ekstraordinær økonomisk støtte til Grækenland på det sociale område 
KOM(88) 412 endelig udg. 
(Forelagt af Kommissionen den 27. juli 1988) 
(88/C 209/05) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Eftersom de i artikel 1 i Rådets forordning (EØF) nr. 
815/84 (') omhandlede programmer gennemføres lang­
sommere end oprindelig planlagt, bør nævnte forord­
nings gyldighedsperiode forlænges, uden at dette 
påvirker den samlede økonomiske støtte; 
for at sikre gennemførelsen af målene for Fællesskabets 
støtte gennem en effektiv iværksættelse af programmerne 
samt for at udnytte landets og Fællesskabets ressourcer 
optimalt, bør der anvendes strenge evaluerings-, opfølg­
nings- og kontrolmetoder, ligesom der bør tilbydes 
Grækenland teknisk bistand, hvor det er nødvendigt; 
de i artikel 10 i forordning (EØF) nr. 815/84 fastsatte 
bestemmelser om udvalget bør ændres; 
det bør under visse særlige omstændigheder være muligt 
at finansiere udgifterne til erhvervelse af grunde eller 
bygninger til de projekter, der indgår i det i artikel 1, 
litra b), i forordning (EØF) nr. 815/84 omhandlede 
program — 
O EFT nr. L 88 af 31. 3. 1984, s. 1. UDSTEDT FØLGENDE FORORDNING: 
Artikel 1 
I forordning (EØF) nr. 815/84 foretages følgende 
ændringer: 
1. I artikel 1 ændres »31. december 1988« til 
»31. december 1991.« 
2. I artikel 12 ændres »31. december 1992« til 
»31. december 1995.« 
3. Følgende artikel indsættes i forordning (EØF) nr. 
815/84: 
»Artikel 5a 
Uanset artikel 5, stk. 1, kan der ligeledes til projekter, 
der indgår i det i artikel 1, litra b), omhandlede 
program i tilfælde af at passende offentlige grunde 
eller bygninger ikke er til rådighed, ydes finansiel 
støtte, når det drejer sig om udgifter til erhvervelse af 
private byggegrunde eller bygninger med henblik på 
bebyggelse, udvidelse og/eller indretning. Fælles­
skabsstøtten ydes efter den i artikel 5, stk. 2, fastsatte 
sats.« 
4. Følgende artikel indsættes i forordning (EØF) nr. 
815/84: 
»Artikel 11a 
1. Inden den 1. december 1988 nedsætter de 
græske myndigheder i samråd med Kommissionen et 
udvalg, der skal sikre overvågningen af de i artikel 1 
omhandlede programmer, og hvori Kommissionen er 
repræsenteret. Udvalget har til opgave at følge og 
evaluere gennemførelsen af programmerne. 
Udvalget vedtager selv sin forretningsorden og kan i 
sit arbejde bistås af eksperter, der udpeges efter aftale 
mellem Den Hellenske Republik og Kommissionen. 
Udvalget giver Kommissionen en redegørelse om 
gennemførelsen af programmerne mindst tre gange 
om året. 
2. Inden den 1. februar 1989 etablerer de græske 
myndigheder i samråd med Kommissionen et over­
vågningssystem baseret på indsamling og udbredelse 
af ensartede oplysninger om programmernes gennem­
førelse. 
9. 8. 88 De Europæiske Fællesskabers Tidende Nr. C 209/7 
3. Uanset artikel 5, stk. 1, kan der ligeledes ydes 
økonomisk støtte, når det drejer sig om udgifter til 
teknisk bistand, evaluering og overvågning vedrø­
rende projekter, hvortil der ydes fællesskabsstøtte. 
Arten og den nærmere udformning af disse foranstalt­
ninger fastlægges efter aftale mellem Grækenland og 
Kommissionen. Uanset artikel 5, stk. 2, kan Fælles­
skabets økonomiske støtte til disse foranstaltninger 
udgøre op til 100 % af de støtteberettigede udgifter, 
og det samlede beløb kan ikke overstige 2 % af det i 
artikel 4, stk. 1, omhandlede beløb. Den i artikel 11 
fastsatte fremgangsmåde og den i artikel 6, stk. 1, 
fastsatte dato finder ikke anvendelse på disse foran­
staltninger, som dog meddeles det i artikel 10 
omhandlede udvalg til underretning.« 
5. Artikel 10 i forordning (EØF) nr. 815/84 affattes 
således: 
»Artikel 10 
Kommissionen bistås af et udvalg af rådgivende 
karakter, der består af repræsentanter for medlemssta­terne og med repræsentanter for Kommissionen som 
formand. 
Kommissionens repræsentant forelægger udvalget et 
udkast til de afgørelser, der skal træffes. Udvalget 
afgiver en udtalelse om dette udkast inden for en frist, 
som formanden kan fastsætte under hensyntagen til 
pågældende spørgsmåls hastende karakter, i givet fald 
ved afstemning. 
Udtalelsen optages i mødeprotokollen; derudover har 
hver medlemsstat ret til at anmode om, at dens hold­
ning anføres i mødeprotokollen. 
Kommissionen tager størst muligt hensyn til udvalgets 
udtalelse. Den underretter udvalget om, hvorledes den 
har taget hensyn til dets udtalelse.« 
Artikel 2 
Denne forordning træder i kraft dagen efter offentlig­
gørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.